Lørdag var en helt særlig dag for Galleri Wolfsen i Aalborg, det kunne slå dørene op til det store 25 års jubilæum. - Personligt er jeg utrolig stolt på galleriets, kunstnernes og Aalborgs vegne. Der er heldigivs mange af de kunstnere, jeg startede med for 25 år siden, som stadig er aktive, og i dag er på toppen af deres karriere, siger ejeren af galleriet, Kent Wolfsen. En lang række af de faste kunstnere har skabt nye billeder i anledningen af jubilæumsdagen og udstillingen. Billederne går alle ind under temaet cirkus. Galleri Wolfsen i New York Galleri Wolfsen rejser ofte til USA med sine kunstnere og værker, og det får ejeren til at drømme om en permanent udstilling i udlandet. - Jeg ville lyve, hvis jeg sagde, jeg ikke har tænkt tanken om et Galleri Wolfsen i New York, fordi mulighederne er stå store, og vi har så god kunst i Danmark, siger Kent Wolfsen. Hvor langt galleriejeren når med den drøm, må tiden vise, men indtil da er han tilfreds med, at den stærke kunsttradition fortsætter i Danmark. - Det er meget vigtigt at have ny tilgang af kunsterne, ny energi og nye unge kunstnere. Der er det min drøm at sidde for bordenden og trække i de snoer, så vi kommer hele paletten rundt, slutter Kent Wolfsen.

Opsummering:
Galleri Wolfsen kunne lørdag fejre 25 års jubilæum, og står det til ejeren, fortsætter galleriet 25 år mere.